[bookmark: _GoBack]












	ПРЕДЛОГ
	PROPOZIM

	на Закон за изменување и дополнување на Законот за задолжително капитално финансирано пензиско осигурување
	Ligj për ndryshimin dhe plotësimin e Ligjit të 

	















Скопје, јули 2026 година
	















Shkup, ..........2026 




	
ВОВЕД:

	
HYRJE:

	I. ОЦЕНКА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ

	I. VLERËSIMI I GJENDJEVE NË FUSHËN E CILA DUHET TË RREGULLOHET ME KËTË LIGJ DHE ARSYET E MIRATIMIT TË LIGJIT

	Законот за задолжително капитално финансирано пензиско осигурување ги уредува условите и начинот на задолжително капитално финансирано пензиско осигурување, членството во задолжителните пензиски фондови, надлежностите на институциите вклучени во системот и постапките поврзани со евидентирањето на членовите и преносот на придонесите.
Со донесувањето на Законот за регистар на задолжително социјално осигурување се воспоставува нов систем за регистрација, евидентирање, размена и користење на податоците во областа на задолжителното социјално осигурување. Во таа насока се јавува потреба од усогласување на одредбите од Законот за задолжително капитално финансирано пензиско осигурување со новите законски решенија.
Постојните одредби не се во целост усогласени со надлежностите, постапките и начинот на користење на податоците утврдени во Законот за регистар на задолжително социјално осигурување, особено во делот на пристапот до податоците од Регистарот, размената на податоци помеѓу институциите, распределбата на членовите на задолжителните пензиски фондови и преносот на придонесите.
Поради тоа, потребно е донесување на Закон за изменување и дополнување на Законот за задолжително капитално финансирано пензиско осигурување, со цел обезбедување на правна усогласеност со Законот за регистар на задолжително социјално осигурување, јасна распределба на надлежностите и поефикасно функционирање на системот на задолжително капитално финансирано пензиско осигурување.

	

	II. ЦЕЛИ, НАЧЕЛА И ОСНОВНИ РЕШЕНИЈА 
	II. QËLLIMET, PARIMET DHE ZGJIDHJET THEMELORE

	Целта на предложениот Закон за изменување и дополнување на Законот за задолжително капитално финансирано пензиско осигурување е усогласување на Законот со Законот за регистар на задолжително социјално осигурување и обезбедување на непречено функционирање на системот на задолжително капитално финансирано пензиско осигурување во согласност со новите законски решенија.
Законот се заснова на начелата на законитост, правна сигурност, институционална соработка, ефикасност, точност и ажурност на податоците, како и на начелото на електронска размена и користење на податоците во системот на задолжително социјално осигурување.
Основните решенија што се предлагаат со Законот се:
· усогласување на надлежностите на Агенцијата за супервизија на капитално финансираното пензиско осигурување (МАПАС), Управата за водење на Регистарот на задолжително социјално осигурување, Управата за јавни приходи и Фондот на пензиското и инвалидското осигурување на Северна Македонија;
· обезбедување пристап на МАПАС до податоците од Регистарот на задолжително социјално осигурување заради извршување на законските надлежности;
· усогласување на постапките за распределба на членовите на задолжителните пензиски фондови и преносот на придонесите со решенијата утврдени во Законот за регистар на задолжително социјално осигурување;
· прецизирање на размената на податоци помеѓу надлежните институции;
· бришење на одредби кои стануваат неприменливи по воспоставувањето на системот на Регистарот на задолжително социјално осигурување;
· обезбедување правна основа за целосна примена на новиот систем на регистрација, евидентирање и размена на податоци.
Со предложените решенија се обезбедува правна усогласеност на законодавството, подобра институционална координација и поефикасно функционирање на системот на задолжително капитално финансирано пензиско осигурување.

	

	
	

	III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОНОТ ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА
	III. VLERËSIMI I PASOJAVE FINANCIARE TË PROPOZIMIT TË LIGJIT MBI BUXHETIN DHE MJETEVE TJERA FINANCIARE PUBLIKE


	Предлог-законот за изменување и дополнување на Законот за задолжително капитално финансирано пензиско осигурување не предизвикува дополнителни финансиски последици врз Буџетот на Република Северна Македонија и другите јавни финансиски средства.
Со предложените измени се врши усогласување на Законот со Законот за регистар на задолжително социјално осигурување и се прецизираат надлежностите и постапките поврзани со размената на податоци, распределбата на членовите на задолжителните пензиски фондови и преносот на придонесите.
Одредени финансиски средства може да бидат потребни за усогласување и надградба на информатичките системи на надлежните институции и за воспоставување на електронска размена на податоци согласно Законот за регистар на задолжително социјално осигурување. Овие средства ќе се обезбедуваат во рамките на редовните буџети на институциите, како и од средства на донаторски проекти.
На среден и долг рок се очекуваат позитивни ефекти преку намалување на административните трошоци, подобрување на квалитетот и ажурноста на податоците и поефикасно функционирање на системот на задолжително капитално финансирано пензиско осигурување.

	

	IV. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИНОТ НА НИВНО ОБЕЗБЕДУВАЊЕ, ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

За спроведување на предложениот Закон за изменување и дополнување на Законот за задолжително капитално финансирано пензиско осигурување не е потребно обезбедување на дополнителни финансиски средства од Буџетот на Република Северна Македонија. 
Предложените законски решенија имаат за цел усогласување со Законот за регистар на задолжително социјално осигурување и ќе се спроведуваат преку постојните институционални, кадровски и технички капацитети на Агенцијата за супервизија на капитално финансираното пензиско осигурување (МАПАС), Управата за водење на Регистарот на задолжително социјално осигурување, Управата за јавни приходи, Фондот на пензиското и инвалидското осигурување на Северна Македонија и пензиските друштва.
Одредени финансиски средства може да бидат потребни за усогласување и надградба на информатичките системи и за воспоставување на функционална електронска размена на податоци помеѓу надлежните институции. Овие средства ќе се обезбедуваат во рамките на редовните буџети на институциите како и од средства на донаторски проекти.
Спроведувањето на Законот не повлекува дополнителни материјални обврски за осигурениците, работодавачите и другите правни и физички лица, ниту воведува нови финансиски давачки или надоместоци. Предложените измени претставуваат нормативно усогласување со Законот за регистар на задолжително социјално осигурување и имаат за цел подобрување на ефикасноста и правната усогласеност на системот на задолжително капитално финансирано пензиско осигурување.


	IV. VLERËSIMI I MJETEVE FINANCIARE TË NEVOJSHME PËR REALIZIMIN E LIGJIT, MËNYRA E SIGURIMIT TË TYRE, TË DHËNA PËR ATË NËSE REALIZIMI I LIGJIT TËRHEQ DETYRIME MATERIALE PËR SUBJEKTE TË CAKTUARA

Член 1
	Во Законот за задолжително капитално финансирано пензиско осигурување („Службен весник на Република Македонија” бр. 29/02, 85/03, 40/04, 113/05, 29/07, 88/08, 48/09, 81/09, 50/10, 171/10, 36/11, 98/12, 13/13, 164/13, 44/14, 192/15, 30/16, 21/18, 245/18 и „Службен весник на Република Северна Македонија” бр.180/19, 103/21, 86/25 и 114/25), во членот 47, во ставот (1) точката ѕ) се менува и гласи: 
	„соработува со Фондот на пензиското и инвалидското осигурување на Северна Македонија, Управата за водење на регистарот на задолжително социјално осигурување (во натамошниот текст: Управата) и Управата за јавни приходи, во делот на овластувањата доверени со закон;“
Точката н) се менува и гласи:
„врши други работи согласно закон;“
	По ставот (1) се додава нов став (2) кој гласи:
	„Агенцијата има пристап  до податоците во Регистарот на задолжително социјално осигурување кој го води Управата, заради извршување на надлежностите доверени со закон.“
	Ставот (2) станува став (3).

Член 2
	Во членот 58 став (6), зборовите „Фондот на пензиското и инвалидското осигурување на Македонија“ се заменуваат со зборот „Управата“.

Член 3
	Во членот 58-а ставот (1) се менува и гласи:
„Член на задолжителен пензиски фонд кој навршил стаж на осигурување со зголемено траење кој овозможува намалување на старосната граница за остварување право на старосна пензија за најмалку една година согласно Законот за пензиското и инвалидското осигурување, по добиено известување од Фондот на пензиското и инвалидското осигурување на Северна Македонија може да избере да го продолжи членството во вториот пензиски столб со писмена изјава за продолжување на членството во задолжителен пензиски фонд во рок од три месеци од навршувањето на стажот на осигурување со зголемено траење.“

Член 4
Членот 60 се менува и гласи:
„(1) Уплатата на придонесите за пензиско и инвалидско осигурување, како и постапувањето со погрешно пресметаните и уплатените придонеси, се врши согласно со Законот за придонеси од задолжително социјално осигурување.
(2) Управата за јавни приходи ги пренесува придонесите на членовите на задолжителните пензиски фондови на сметките на избраните задолжителни пензиски фондови на првиот нареден работен ден.“

Член 5
Во членот 64-а, ставот (3) се менува и гласи:
„Кога осигуреник кој не ги исполнувал условите за членство утврдени со овој закон, е распределен во задолжителен пензиски фонд во Регистарот на задолжително социјално осигурување, на првиот нареден датум на пренос по денот на приемот на известувањето за погрешно распределување, друштвото или друштвото за управување со задолжителни и доброволни пензиски фондови го пренесува вкупниот износ на средства од сметката на погрешно распределениот осигуреник во Фондот на пензиското и инвалидското осигурување на Северна Македонија. По извршениот пренос на средствата, друштвото ја затвора индивидуалната сметка на членот.“	Comment by Darko Janevski: @Тања. Согласно оваа процедура, МАПАС треба во РЗСО да провери и идентификува дали постои погрешно распределен член што претставува основа за испраќање на известувањето до друштвото.  

Член 6
Главата VII ФУНКЦИИ HA ФОНДОТ HA ПЕНЗИСКОТО И ИНВАЛИДСКОТО ОСИГУРУВАЊЕ НА МАКЕДОНИЈА, со членовите 69, 70, 70-а, 71, 72 и 73 се бришат.

Член 7
	Во членот 77 став (6), точката д) се менува и гласи:
	„да не е вработено во: Управата, Фондот на пензиското и инвалидското осигурување на Северна Македонија, Фондот за здравствено осигурување на Република Северна Македонија, Агенцијата за вработување на Република Северна Македонија, Управата за јавни приходи и приватни агенции вработување“.

Член 8
Членот 97 се брише.

Член 9
До започнување на распределбата на членовите на задолжителниот пензиски фонд  преку Регистарот на задолжително социјално осигурување и на преносот на придонесите преку Управата за јавни приходи, Фондот на пензиското и инвалидското осигурување на Северна Македонија ги врши следните работи:
а) ги прима придонесите за членовите на пензиските фондови од обврзниците за плаќање на придонес за пензиско и инвалидско осигурување;
б) секој работен ден врши срамнување на придонесите со податоците добиени од Управата за јавни приходи и утврдените податоци во евиденцијата на Фондот на пензиското и инвалидското осигурување на Северна Македонија;
в) времено ги распределува осигурениците во задолжителен пензиски фонд; 
г) ги пренесува придонесите на членовите на пензиските фондови на сметките на избраните задолжителни пензиски фондови кај чуварот на имот, веднаш, a најдоцна во рок од пет работни дена од приемот на придонесите, под услов во истиот рок да биле примени и соодветни податоци согласно со закон;
д) доставува податоци преку Агенцијата на друштвата или друштвата за управување со задолжителни и доброволни пензиски фондови во врска со извршениот пренос на придонесите за осигурениците од точката в) на овој став;
ѓ) води потполна и ажурна евиденција за индивидуалните сметки на членовите од која се гледа состојбата на придонесите уплатени за членовите во секој задолжителен пензиски фонд;
е) прима податоци од Агенцијата за членовите на пензиските фондови и за пензиските фондови што тие ги избрале, согласно со овој закон;
ж) води и одржува база на податоци утврдени со овој член и врши месечно срамнување на тие податоци и
з) подготвува и доставува до Агенцијата редовни збирни извештаи на барање на Агенцијата, заради извршување на нејзините функции.
Фондот на пензиското и инвалидското осигурување на Северна Македонија наплатува месечен надоместок за вршење на работите што му се утврдени во ставот (1) на овој член, на товар на пензиските друштва во износ од 0,1% од секој уплатен придонес во претходниот месец во задолжителните пензиски фондови со кои управуваат, сѐ до започнување на распределбата на членовите на задолжителниот пензиски фонд преку Регистарот на задолжително социјално осигурување и на преносот на придонесите преку Управата за јавни приходи.
Фондот на пензиското и инвалидското осигурување на Северна Македонија е должен веднаш, а најдоцна во рок од три месеци од денот на приемот на придонесите, да ги пренесе придонесите на членовите на задолжителните пензиски фондови на сметките на избраните задолжителни пензиски фондови, кои биле уплатени пред отпочнување со преносот на придонесите преку Управата за јавни приходи. 
Ако Фондот не ги пренесе придонесите во рокот од став (3) на овој член, Фондот на пензиското и инвалидското осигурување на Северна Македонија е должен при пренесувањето на придонесите, да уплати и надоместок за ненавремено пренесување на придонесите.
По целосна исплата на придонесите од ставот (3) на овој член, се затвора посебната сметка во Фондот на пензиското и инвалидското осигурување на Северна Македонија на која се чуваат овие придонеси.

Член 10
Подзаконските акти утврдени со овој закон, ќе се донесат во рок од шест месеци од денот на влегување во сила на овој закон. 

Член 11
	Одредбите од членот 136-б престануваат да важат со започнување на распределбата на членовите на задолжителниот пензиски фонд  преку Регистарот на задолжително социјално осигурување и на преносот на придонесите преку Управата за јавни приходи.

Член 12
Овој закон влегува во сила осмиот ден од денот на објавувањето во „Службен весник на Република Северна Македонија“, а ќе отпочне со примена од 1 јули 2027 година. 



	           

	
	

	
	

	ОБРАЗЛОЖЕНИЕ НА ПРЕДЛОГ – ЗАКОНОТ:
	ARSYETIMI I PROPOZIM-LIGJIT:

	I. ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ ЗАКОНОТ ЗА ИЗМЕНУВАЊЕ И ДОПОНУВАЊЕ НА ЗАКОНОТ ЗА ЗАДОЛЖИТЕЛНО КАПИТАЛНО ФИНАНСИРАНО ПЕНЗИСКО ОСИГУРУВАЊЕ:

Со Предлог-законот за изменување и дополнување на Законот за задолжително капитално финансирано пензиско осигурување се врши усогласување со Законот за регистар на задолжително социјално осигурување и се создаваат услови за преземање на функциите поврзани со распределбата на членовите на задолжителните пензиски фондови и преносот на придонесите преку Регистарот на задолжително социјално осигурување и Управата за јавни приходи.
Со членот 1 се врши изменување на членот 47 од Законот, со што се усогласуваат надлежностите на Агенцијата за супервизија на капитално финансираното пензиско осигурување (МАПАС) во однос на соработката со Управата за водење на Регистарот на задолжително социјално осигурување и се воспоставува право на пристап до податоците од Регистарот заради вршење на законските надлежности на Агенцијата.
Со членот 2 се врши усогласување на членот 58 став (6), при што надлежноста што претходно ја вршел Фондот на пензиското и инвалидското осигурување на Северна Македонија се пренесува на Управата за водење на Регистарот на задолжително социјално осигурување.
Со членот 3 се прецизира постапката за стекнување својство на член во задолжителен пензиски фонд преку користење на податоци добиени од Фондот на пензиското и инвалидското осигурување на Северна Македонија.
Со членот 4 целосно се менува членот 60 и се уредува новиот начин на пренос на придонесите преку Управата за јавни приходи, како и постапувањето во случај на погрешно пренесени придонеси и донесувањето на подзаконски акт за начинот на нивно пренесување.
Со членот 5 се усогласува постапката за исправка на погрешна распределба на осигурениците во задолжителните пензиски фондови од страна на Управата за водење на Регистарот на задолжително социјално осигурување.
Со членот 6 се брише Главата VII и членовите 69, 70, 70-а, 71, 72 и 73 од Законот, со што престануваат функциите на Фондот на пензиското и инвалидското осигурување на Северна Македонија кои се преземаат од новиот систем воспоставен со Законот за регистар на задолжително социјално осигурување.
Со членот 7 се врши усогласување на условите за членство во Советот на експерти на Агенцијата со новите институционални решенија и се дополнува листата на институции во кои лицето не смее да биде вработено.
Со членот 8 се брише членот 97 од Законот како последица на новите законски решенија и прераспределбата на надлежностите.
Со членот 9 се уредува преодниот период до започнување на распределбата на членовите на задолжителните пензиски фондови преку Регистарот на задолжително социјално осигурување и преносот на придонесите преку Управата за јавни приходи, при што привремено се утврдуваат работите што ќе ги врши Фондот на пензиското и инвалидското осигурување на Северна Македонија.
Со членот 10 се утврдува рок од шест месеци за донесување на подзаконските акти потребни за спроведување на Законот.
Со членот 11 се уредува престанокот на важноста на членот 136-б од Законот со започнувањето на распределбата на членовите преку Регистарот на задолжително социјално осигурување и преносот на придонесите преку Управата за јавни приходи.
Со членот 12 се уредува влегувањето во сила на Законот, при што е предвидено неговата примена да започне од 1 јули 2027 година, со цел да се обезбеди навремено техничко и институционално усогласување на сите надлежни институции.

	I. SHPJEGIMI I PËRMBAJTJES SË DISPOZITAVE TË PROPOZIM-LIGJIT PËR NDRYSHIMIN DHE PLOTËSIMIN E LIGJIT TË SIGURIMIT PENSIONAL TË DETYRUESHËM ME KAPITAL TË FINANCUAR:



	II. МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ
	

	Предложените одредби претставуваат меѓусебно поврзан пакет на решенија чија основна цел е усогласување на Законот за задолжително капитално финансирано пензиско осигурување со Законот за регистар на задолжително социјално осигурување и воспоставување на нов модел на распределба на членовите на задолжителните пензиски фондови и пренос на придонесите преку Регистарот на задолжително социјално осигурување и Управата за јавни приходи.
Одредбите од членовите 1, 2 и 3 се меѓусебно поврзани бидејќи обезбедуваат усогласување на надлежностите на Агенцијата за супервизија на капитално финансираното пензиско осигурување (МАПАС), Управата за водење на Регистарот на задолжително социјално осигурување и Фондот на пензиското и инвалидското осигурување на Северна Македонија, како и пристап до податоците потребни за спроведување на законските надлежности.
Членовите 4 и 5 претставуваат функционална целина преку која се воспоставува новиот систем за пренос на придонесите и постапување во случај на погрешно распределени осигуреници или погрешно пренесени придонеси, во согласност со решенијата утврдени во Законот за регистар на задолжително социјално осигурување.
Членот 6 е директно поврзан со претходните одредби бидејќи со бришењето на функциите на Фондот на пензиското и инвалидското осигурување на Северна Македонија се создава правна основа за нивно преземање од страна на институциите утврдени во новиот систем на задолжително социјално осигурување.
Со членовите 7 и 8 се врши усогласување, односно се бришат постојните законски решенија кои повеќе не одговараат на новата распределба на надлежностите и институционалната поставеност.
Членот 9 е во непосредна врска со членовите 4, 5 и 6 бидејќи го уредува преодниот период до целосното воспоставување на новиот систем и ги определува привремените надлежности на Фондот на пензиското и инвалидското осигурување на Северна Македонија.
Членовите 10, 11 и 12 обезбедуваат непречена имплементација на новите законски решенија преку утврдување на рокови за донесување на подзаконските акти, престанок на важноста на одредени постојни одредби и определување на датумот на започнување на примената на овој закон.
Сите предложени решенија се меѓусебно поврзани и претставуваат единствена правна и функционална целина насочена кон усогласување на Законот за задолжително капитално финансирано пензиско осигурување со Законот за регистар на задолжително социјално осигурување и обезбедување на поефикасно функционирање на системот на задолжително капитално финансирано пензиско осигурување.

	

	III. ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА
	

	
   Со предложените измени и дополнувања на Законот за задолжително капитално финансирано пензиско осигурување ќе се обезбеди усогласување на законската рамка со Законот за регистар на задолжително социјално осигурување и воспоставување на единствен и усогласен систем за размена и користење на податоците во областа на задолжителното пензиско осигурување.
   Се очекува подобрување на институционалната координација помеѓу Агенцијата за супервизија на капитално финансираното пензиско осигурување (МАПАС), Управата за водење на Регистарот на задолжително социјално осигурување, Управата за јавни приходи, Фондот на пензиското и инвалидското осигурување на Северна Македонија и пензиските друштва.
   Предложените решенија ќе овозможат поефикасно водење на постапките за распределба на членовите на задолжителните пензиски фондови, поефикасен пренос на придонесите и поголема точност и ажурност на податоците што се користат во системот на задолжително капитално финансирано пензиско осигурување.
   Дополнително, ќе се обезбеди јасна распределба на надлежностите помеѓу институциите и ќе се отстранат постојните законски одредби кои повеќе не се усогласени со системот воспоставен со Законот за регистар на задолжително социјално осигурување.
   Предложените измени ќе придонесат за поголема правна сигурност, намалување на административните постапки, поефикасно функционирање на вториот пензиски столб и поуспешна примена на системот на задолжително социјално осигурување во целина.

	

	
ТЕКСТ НА ОДРЕДБИТЕ ОД ЗАКОНОТ ЗА ЗАДОЛЖИТЕЛНО КАПИТАЛНО ФИНАНСИРАНО ПЕНЗИСКО ОСИГУРУВАЊЕ ШТО СЕ МЕНУВААТ
	
TEKSTI I DISPOZITAVE TË LIGJIT TË SIGURIMIT PENSIONAL TË DETYRUESHËM ME KAPITAL TË FINANCUAR QË NDRYSHOHEN


	Член 47
(1) Агенцијата ги врши следниве работи:
а) спроведува активности за прибирање барања за основање пензиски друштва, издава, повлекува и одзема дозволи за основање на пензиски друштва, издава дозволи за вршење дејност - управување со доброволни пензиски фондови, дозволи за вршење дејност – управување со задолжителни пензиски фондови и издава, повлекува или укинува одобренија за управување со задолжителни и/или доброволни пензиски фондови;
б) врши супервизија на работењето на пензиските друштва и пензиските фондови со кои тие управуваат, а особено го контролира законитото работење на истите;
в) врши супервизија на работењето на правните лица кои се чувари на средствата на задолжителните и/или доброволните пензиски фондови и на странските менаџери на средства на задолжителниот и/или доброволниот пензиски фонд во врска со работењето со тие средства;
г) го промовира, го организира и го поттикнува развојот на капитално финансираното пензиско осигурување во Република Северна Македонија, во соработка со Министерството за социјална политика, демографија и млади;
д) ја развива свеста на јавноста за целите и принципите на пензиските друштва и на задолжителните и доброволните пензиски фондови, за придобивките од членување во задолжителен и/или доброволен пензиски фонд, вклучувајќи ги и целите, принципите и придобивките од учество во професионална пензиска шема, за правата на членовите и на пензионираните членови на задолжителните и доброволните пензиски фондови и за други прашања во врска со капитално финансираното пензиско осигурување;
ѓ) дава предлог за покренување на прекршочни и кривични постапки пред надлежен орган против пензиските друштва, чувари на имот на задолжителни и/или доброволни пензиски фондови, странски менаџери на средства и други лица во случај на повреда на одредбите на овој закон и на други закони;
е) ги следи и ги разгледува финансиските извештаи на задолжителните и доброволните пензиски фондови и на пензиските друштва;
ж) води регистар на агенти, регистар на членови и регистар на пензионирани членови на задолжителни пензиски фондови и регистар на задолжителни и доброволни пензиски фондови;
з) заради обезбедување на ефикасна супервизија и регулатива на капитално финансираното пензиско осигурување и на финансискиот сектор, соработува со Министерството за финансии, Народната банка на Република Северна Македонија, Комисијата за хартии од вредност на Република Северна Македонија и со други органи и институции во земјата и во странство. Обемот, содржината и формата на соработка подетално меѓусебно ги уредува Агенцијата со надлежните органи и институции;
ѕ) соработува со Фондот на пензиското и инвалидското осигурување на Македонија во делот на овластувањата што му се доверени на тој фонд со овој закон;
и) ги обработува личните податоци согласно со прописите со кои се уредува заштитата на личните податоци;
ј) бара и дава лични податоци на користење согласно со прописите со кои се уредува заштитата на личните податоци;
k) донесува акти согласно со овој закон и согласно со Законот за доброволно капитално финансирано пензиско осигурување;
л) донесува интерни упатства за својата работа и изготвува стручни упатства, прирачници и слично, во врска со капитално финансираното пензиско осигурување;
љ) иницира донесување на прописи и други акти во врска со пензиските друштва и со пензиските фондови со кои тие управуваат;
м) се зачленува и учествува во домашни и меѓународни организации, кога таквото учество е во интерес на македонскиот пензиски систем и
н) врши други работи согласно со овој закон и согласно со Законот за доброволно капитално финансирано пензиско осигурување.
(2) Актите и прописите кои Агенцијата ги донесува согласно овој закон се објавуваат во “Службен весник на Република Северна Македонија“.
Член 58
(1) Осигурениците кои прв пат пристапуваат во задолжително пензиско и инвалидско осигурување по 1 јануари 2019 година и на датумот на пристапувањето се помлади од 40 години, согласно со членот 118 од Законот за пензиското и инвалидското осигурување, се должни да се зачленат и да плаќаат придонеси во задолжителен пензиски фонд по сопствен избор се додека имаат својство на осигуреник во задолжителното пензиско и инвалидско осигурување.
(2)      Осигурениците од ставот (1) на овој член се должни да се зачленат во задолжителен пензиски фонд во рок од три месеци сметано од датумот на пристапување во задолжителното пензиско и инвалидско осигурување.
(3)      Член на задолжителен пензиски фонд може слободно да премине и да се зачлени во друг задолжителен пензиски фонд.
(4)      Агенцијата е должна да ги информира граѓаните за категориите осигуреници кои се обврзани да се зачленат во задолжителен пензиски фонд, за факторите кои треба да се земат предвид при донесувањето на одлука за избор на задолжителен пензиски фонд и за склучување на договор за членство со друштво кое управува со задолжителен пензиски фонд.
(5)      Придонесите на осигурениците кои не се зачлениле во задолжителен пензиски фонд во рокот утврден во ставот (2) на овој член, се чуваат на посебните сметки во задолжителен пензиски фонд во кој се времено распределени согласно со ставот (6) на овој член, до моментот кога осигуреникот станува член на задолжителен пензиски фонд.
(6)      Фондот на пензиското и инвалидското осигурување на Македонија времено ги распределува осигурениците од ставот (5) на овој член во задолжителен пензиски фонд од денот на нивното пристапување во задолжително пензиско и инвалидско осигурување.
(7)      При распределбата на осигурениците во задолжителните пензиски фондови согласно со ставот (6) на овој член, Агенцијата обезбедува бројот на осигурениците кој се распределуваат во секој одделен задолжителен пензиски фонд да се определи според приносот на задолжителниот пензиски фонд и висината на надоместокот од членот 98 став (1) точка а) од овој закон што го наплатува друштвото кое управува со тој задолжителен пензиски фонд, на датумот што го утврдува Агенцијата.
(8)      Осигурениците од ставот (1) на овој член кои нема да потпишат договор за членство во рок три месеци од датумот на пристапување во задолжителното пензиско и инвалидско осигурување, по истекот на тој рок стануваат членови на задолжителниот пензиски фонд во кој биле распределени согласно со ставовите (6) и (7) на овој член.
(9)      Агенцијата го пропишува начинот на распределбата на осигурениците во задолжителните пензиски фондови од ставовите (6) и (7) на овој член.

Член 58-а
(1)      Член на задолжителен пензиски фонд кој навршил стаж на осигурување со зголемено траење кој овозможува намалување на старосната граница за остварување право на старосна пензија за најмалку една година согласно со членот 118 став (3) од Законот за пензиското и инвалидското осигурување, може да избере да го продолжи членството во вториот пензиски столб со писмена изјава за продолжување на членството во задолжителен пензиски фонд во рок од три месеци од навршувањето на стажот на осигурување.
(2)      Доколку членот на задолжителен пензиски фонд, во текот на траењето на рокот од ставот (1) на овој член, не даде писмена изјава за продолжување на членството во задолжителен пензиски фонд, по истекот на овој рок му престанува членството во задолжителен пензиски фонд.
(3)      По престанокот на членството согласно со ставот (2) на овој член, друштвото го пренесува вкупниот износ на средства од индивидуалната сметка на членот во Фондот на пензиското и инвалидското осигурување на Република Северна Македонија, на начин пропишан од Агенцијата. По извршениот пренос на средствата, друштвото ја затвора индивидуалната сметка на членот.
 
Член 60
(1) Уплатата на придонесите за пензиско и инвалидско осигурување се врши согласно со Законот за придонеси од задолжително социјално осигурување.
(2) Фондот на пензиското и инвалидското осигурување на Македонија ги пренесува придонесите на членовите на задолжителните пензиски фондови на сметките на избраните задолжителни пензиски фондови веднаш, а најдоцна во рок од пет работни дена од приемот на придонесите, под услов во истиот рок да биле примени и соодветни податоци согласно со закон, кои му овозможуваат на Фондот на пензиското и инвалидското осигурување на Македонија да ја изврши таа обврска.
(3) Доколку Фондот на пензиското и инвалидското осигурување на Македонија не ги пренесува придонесите  на членовите на задолжителните пензиски фондови на сметките на избраните задолжителни пензиски фондови веднаш, а најдоцна во рок од пет работни дена од денот на приемот на придонесите поради недостиг на соодветни податоци, Фондот на пензиското и инвалидското осигурување на Македонија е должен во рок не подолг од три месеци од денот на приемот на придонесите да обезбеди соодветни податоци и да изврши пренесување на придонесите на членовите на задолжителните пензиски фондови на сметките на избраните задолжителни пензиски фондови кај чуварот на имот.
(4)      Кога придонесите ги пренесува по истекот на рокот од ставот (3) на овој член, Фондот на пензиското и инвалидското осигурување на Македонија, е должен при пренесувањето на придонесите, да уплати и надоместок за ненавремено пренесување на придонесите.
(5)      Доколку Фондот на пензиското и инвалидското осигурување на Македонија не изврши распределба на осигурениците од членот 58 став (1) од овој закон во задолжителните пензиски фондови веднаш, но најдоцна во рок од три месеци по нивното пристапување во задолжителното пензиско и инвалидско осигурување, Фондот на пензиското и инвалидското осигурување на Македонија е должен при распределбата на осигурениците во задолжителните пензиски фондови и пренесувањето на придонесите да уплати и надоместок за ненавремено пренесување на придонесите.
(6)      Доколку Фондот на пензиското и инвалидското осигурување на Македонија изврши погрешно пренесување на придонесот во задолжителен пензиски фонд, на првиот нареден датум на преносот по денот на приемот на известувањето за погрешно пренесениот придонес од Фондот на пензиското и инвалидското осигурување на Македонија, друштвото го пренесува погрешно пренесниот придонес во Фондот на пензиското и инвалидското осигурување на Македонија.
(7) Средствата за задолжително капитално финансирано пензиско осигурување, остварени по основ на ненавремено и нецелосно плаќање на придонес, се пренесуваат на индивидуалната сметка на членот на задолжителниот пензиски фонд.
(8) Агенцијата го пропишува начинот на пренeсување на придонесите од ставовите (3) и (6) на овој член и начинот на пресметка и уплата на надоместокот од ставовите (4) и (5) на овој член.
Член 64-а
(1) Агенцијата може да поништи регистрација на член на задолжителен пензиски фонд во регистарот на членови, доколку:
а) регистрацијата е заснована на неточни податоци;
б) врз основа на судска одлука или
в) во други случаи кои не се во согласност со закон.
(2) Агенцијата може да поништи регистрација на пензиониран член на задолжителен пензиски фонд во регистарот на пензионирани членови доколку:
а) регистрацијата е заснована на неточни податоци;
б) врз основа на судска одлука или
в) во други случаи кои не се во согласност со прописите кои го уредуваат пензиското и инвалидското осигурување и капиталното финансирано пензиско осигурување.
(3) Кога осигуреник погрешно е распределен во задолжителен пензиски фонд од страна на Фондот на пензиското и инвалидското осигурување на Македонија, на првиот нареден датум на пренос по денот на приемот на известувањето за погрешно распределување од Фондот на пензиското и инвалидското осигурување на Македонија, друштвото го пренесува вкупниот износ на средства од сметката на погрешно распределениот осигуреник во Фондот на пензиското и инвалидското осигурување на Македонија. По извршениот пренос на средствата, друштвото ја затвора индивидуалната сметка на членот.
(4) Агенцијата го пропишува начинот на пренос на средствата од ставот (3) на овој член.
Член 69
Фондот на пензиското и инвалидското осигурување на Македонија во единствена постапка на собирање на придонесите за пензиско и инвалидско осигурување согласно со Законот за пензиското и инвалидското осигурување, за потребите на задолжително капитално финансираното пензиско осигурување ги врши следниве работи:
а) ги прима придонесите за членовите на пензиските фондови од обврзниците за плаќање на придонес за пензиско и инвалидско осигурување;
б) секој работен ден врши срамнување на придонесите со податоците добиени од Управата за јавни приходи и утврдените податоци во евиденцијата на Фондот на пензиското и инвалидското осигурување на Македонија;
в) времено ги распределува осигурениците во задолжителен пензиски фонд согласно со членот 58 ставови (6) и (7) од овој закон.
г) ги пренесува придонесите на членовите на пензиските фондови на сметките на избраните задолжителни пензиски фондови кај чуварот на имот, веднаш, a најдоцна во рок од пет работни дена од приемот на придонесите, под услов во истиот рок да биле примени и соодветни податоци согласно со закон, кои му овозможуваат на Фондот на пензиското и инвалидското осигурување на Македонија да ја изврши таа обврска. Доколку овие услови не се исполнети, Фондот на пензиското и инвалидското осигурување на Македонија постапува согласно со членот 68 став (1) на овој закон;
д) доставува податоци преку Агенцијата на друштвата или друштвата за управување со задолжителни и доброволни пензиски фондови во врска со извршениот пренос на придонесите согласно со точката в) на овој став;
ѓ) води потполна и ажурна евиденција за индивидуалните сметки на членовите од која се гледа состојбата на придонесите уплатени за членовите во секој задолжителен пензиски фонд;
е) прима податоци од Агенцијата за членовите на пензиските фондови и за пензиските фондови што тие ги избрале, согласно со овој закон;
ж) води и одржува база на податоци утврдени со овој член и врши месечно срамнување на тие податоци и
з) подготвува и доставува до Агенцијата редовни збирни извештаи на барање на Агенцијата, заради извршување на нејзините функции.
 Член 70
Фондот на пензиското и инвалидското осигурување на Македонија ги пропишува начинот и постапката на извршување на функциите на Фондот, утврдени во членот 69 на овој закон, по претходна согласност од Министерството за социјална политика, демографија и млади.
 Член 70-а
(1)      Фондот на пензиското и инвалидското осигурување на Македонија наплатува надоместок за вршење на работите што му се утврдени со овој закон.
 (2)      Надоместокот од ставот (1) на овој член претставува месечен надомест на товар на пензиските друштва во износ од 0,1% од секој уплатен придонес во претходниот месец во задолжителните пензиски фондови со кои управуваат.
 Член 71
Фондот на пензиското и инвалидското осигурување на Македонија е должен да обезбеди и одржува компјутерски софтвер за распределба и пренесување на придонесите на членовите на задолжителните пензиски фондови на сметките на избраните задолжителни пензиски фондови и за распределба на осигурениците во задолжителните пензиски фондови согласно со членот 58 ставови (6) и (7) од овој закон.
 Член 72
Фондот на пензиското и инвалидското осигурување на Македонија соработува со Агенцијата, друштвата или друштво за управување со задолжителни и доброволни пензиски фондови и со други надлежни органи заради обезбедување на ефикасно функционирање на пензиското и инвалидското осигурување.
 Член 73
(1) Министерството за социјална политика, демографија и млади врши надзор над работењето и законитоста на работењето на Фондот на пензиското и инвалидското осигурување на Македонија за функциите доделени со овој закон.
(2) Министерството за социјална политика, демографија и млади може да запре извршување на акт на Фондот на пензиското и инвалидското осигурување на Македонија доколку смета дека истиот не е во согласност со овој закон или дека е противуставен.
 
Член 77
(1) Друштво или друштво за управување со задолжителни и доброволни пензиски фондови може да склучи договор за членство, договор за премин или договор за програмирани повлекувања со физичко лице само преку свој агент.
(2) Агентот задолжително присуствува при склучувањето на договорот за членство, на договорот за премин или на договорот за програмирани повлекувања и е должен да го потпише таквиот договор.
(3) Работи на маркетинг на задолжителни пензиски фондови може да врши лице по неговото запишување во Регистарот на агенти. Агентот е должен сите контакти со членот, со пензионираниот член или со лицата кои имаат право да станат членови или да склучат договор за програмирани повлекувања да ги врши лично и не смее да склучува договори преку друго лице.
(4) Агентот може да врши работи на маркетинг на задолжителни пензиски фондови со кои управува само едно друштво. Агентот е должен одново да се регистрира, за да врши во иднина работи на маркетинг на задолжителни пензиски фондови со кои управува друго друштво.
(5) Повторното регистрирање од ставот (4) на овој член не може да се изврши пред истекот на една година од датумот кога тоа лице престанало да биде агент на некое друштво или друштво за управување со задолжителни и доброволни пензиски фондови, освен ако лицето престанало да биде агент на тоа друштво поради одземање на дозволата на тоа друштво.
(6) Bo регистарот на агенти може да биде запишано лице кое ги исполнува следниве услови:
а) да е државјанин на Република Северна Македонија или ако е странец да има регулиран статус на странец во Република Северна Македонија согласно со закон;
б) да не му е изречена прекршочна санкција забрана на вршење на професија, дејност или должност во областите на економијата, финансиите, осигурувањето, банкарството и правото;
в) да има завршено најмалку средно образование;
г) да положило испит за агенти пред Агенцијата и
д) да не е вработено во: Фондот на пензиското и инвалидското осигурување на Македонија, Фондот за здравствено осигурување на Македонија, Агенцијата за вработување на Република Северна Македонија, Управата за јавни приходи и агенции за привремени вработувања.
(7) Агенцијата е должна да запише лице во регистарот на агенти во рок од еден месец од приемот на уредното барање, под услов да ги исполни условите од ставот (6) на овој член. Друштвото или друштвото за управување со задолжителни и доброволни пензиски фондови е должно да поднесе барање од име на агентот за негово запишување во регистарот на агенти, доколку лицето ги исполнува условите и да достави барање за бришење на агентот од регистарот на агенти доколку не исполнува некои од условите од ставот (6) на овој член.
(8) Службеното лице од Агенцијата кое ја води постапката е должно во рок од три дена од денот на приемот на барањето по службена должност да ги побара доказите за исполнетост на условите од ставот (6) точките а), б), г) и д) на овој член од надлежниот јавен орган.
(9) Службеното лице од надлежниот јавен орган е должно да ги достави бараните докази од ставот (8) на овој член во рок од три дена од денот на приемот на барањето.
(10) Агенцијата спроведува постапка за бришење од регистарот на агенти на агент кој не ги почитува одредбите на овој закон и Законот за доброволно капитално финансирано пензиско осигурување. Претседателот на Советот на експерти донесува решение за бришење на агент против кое агентот може да поднесе тужба за поведување на управен спор до надлежниот суд. 
(11) Агенцијата ги пропишува начинот и постапката за полагање на испитот за стекнување својство на агент и начинот и постапката за запишување на лицето во регистарот на агенти.
(12) Агенцијата им издава уверение за стекнување својство агент на лицата кои ќе го положат испитот. Формата и содржината на уверението ја пропишува Агенцијата.
(13) На лицето избришано од регистарот на агенти согласно со ставот (8) од овој член нема да му дозволи повторно запишување во регистарот, во рок од три години од датумот на бришењето.
Член 97
 Податоците за спроведување на надлежностите на Фондот на пензиското и инвалидското осигурување на Македонија утврдени со овој закон, меѓусебно ќе се разменуваат меѓу Фондот и друштвото или друштво за управување со задолжителни и доброволни пензиски фондови врз основа на договор.
 Член 136-б
(1) Глоба во износ од 7.000 до 8.000 евра во денарска противвредност ќе се изрече за прекршок на Фондот на пензиското и инвалидското осигурување на Република Северна Македонија доколку:
1)         не ги пренесе придонесите во задолжителните пензиски фондови избрани од страна на членовите во проценти и рокови определени со членовите 60 и 69 став (1) точка в) и г) од овој закон;
2)         не ги исполнува обврските предвидени во членот 68 став (1) од овој закон и
3)         не им доставува на друштвата податоци во врска со уплатата на придонесите согласно со членот 69 став (1) точка г) од овој закон.
(2)      Глоба во износ од 300 до 400 евра во денарска противвредност ќе се изрече за прекршок од ставот (1) на овој член и на одговорно лице за прекршок во Фондот на пензиското и инвалидското осигурување на Република Северна Македонија.
(3)      За прекршоците утврдени во овој член прекршочна постапка води и прекршочна санкција изрекува надлежен суд.

	

	
	

	
	

	
	

	
	

	
	

	
	



